Imtella' Marzu 25, 2021 - Aġġornata 25 Ta' Marzu, 2021 8:01am Il-Ġappun u l-Istati Uniti qalu li l-Korea ta' Fuq sparat żewġ missili ballistiċi fil-Baħar tal-Ġappun. Dawn it-testijiet mhux permessi li jsiru b'riżoluzzjoni tal-Kunsill tas-Sigurtà tan-Nazzjonijiet Magħquda. Il-missili ballistiċi twaddbu jumejn wara żewġ missili oħra li ma kinux ballistiċi, u li huma permessi li jintużaw. Dwar l-ewwel testijiet, il-President Amerikan Joe Biden qal li dan mhumiex meqjusa bħala provokazzjoni, iżda dwar it-tieni sett ta' testijiet ma tax reazzjoni immedjata. Intant, l-aħħar testijiet kienu kkundannati mill-Ġappun u l-Korea t'Isfel. Il-US Pacific Command, li jissorvelja l-qawwiet militari fir-reġjun Ażjatiku-Paċifiku, qal li t-test jitfa' dawl fuq it-theddida li l-programm tal-armi illeċitu tal-Korea ta' Fuq jippreżenza għall-ġirien tagħha u l-komunità internazzjonali.